
RAPORT DE SPECIALITATE

privind prelungirea prin act adiţional,  pe o perioada de 1 an a contractului de închiriere nr. 9/1998,  încheiat cu  Biblioteca Judeţeană Timiş

     	Având în vedere Expunerea de motive nr. SC2019-006407/15.03.2019 a Primarului Municipiului Timişoara Dl. Nicolae Robu şi Proiectul de hotărâre privind prelungirea contractului de închiriere nr.9/1998 pentru spaţiul din Timişoara, str.Calea Sever Bocu nr.44/A si incheierea unui act adiţional pentru prelungire.
	Având  în vedere hotărârea Comisiei  de Analiză a Spaţiilor cu Altă Destinaţie decât aceea de locuinţă situate în imobile proprietatea Primariei Timişoara precum şi în proprietatea Statului Roman, în administrarea Consiliului Local al Municipiului Timişoara înfiinţată prin HCLMT nr.12/26.06.2012 şi modificată prin HCLMT nr.549/24.10.2018 adoptata in sedinta din data de 14.03.2019, prin care a fost avizată favorabil cererea cu numarul SC2019-002851/06.02.2019 a Bibliotecii Judeţene Timiş privind prelungirea  contractului de închiriere pentru spaţiul aflat în imobilul din Timişoara, str.Calea Sever Bocu nr.44/A, pe o perioadă de 1 an,iar actul adițional de prelungire, va cuprinde o clauză cu privire la eliberarea spațiului în termen de 30 zile, în situația în care se va pune în aplicarea proiectul promovat de către Direcția de Asistență Socială, privind asistența persoanelor vârstnice.
Precizăm urmatoarele: spaţiul pentru care s-a solicitat prelungirea este situat in Timişoara, str.Calea Sever Bocu nr.44/A  şi este compus din 6 incaperi, hol,2 WC in suprafaţa de 108.92 mp  şi a fost deţinut anterior  tot de către Biblioteca Judeţeană Timiş –filiala Fabric Vii în baza contractului de închiriere nr.9/1998, care expiră la data de 30.03.2019.  
Tariful de inchiriere al acestui spaţiu rămâne aşa cum  a fost  stabilit, respectiv  0.88 lei/m.p/lună, conform anexei la HCL NR.254/ 23.04.2013 .
Acest spatiu este înscris în cartea funciară nr.425468-C1, top 2724/2, fiind în proprietatea Primariei Municipiului Timişoara, nefiind înregistrate sarcini pentru construcţie.
Spatiul a fost verificat prin adresele :
- SC2019-002851/21.02.2019 Biroul Cladiri Terenuri
- SC2019-002851/04.03.2019 Serviciul Juridic;
- SC2019-002851/20.02.2019 Compartimentul Administrare Fond Funciar; 
În conformitate cu prevederile art.36.alin.2 lit.(c) din Legea nr. 215/2001 privind administraţia publică locală,republicată şi modificată ;
	În temeiul art.45 din Legea nr.215/2001 privind administraţia publică locală, republicată şi modificată;
Având  în vedere prevederile legale expuse în prezentul raport, apreciem că Proiectul de hotărâre  privind prelungirea prin act adiţional, pe o perioadă de 1 an a contractului de închiriere nr.9/1998, încheiat cu Biblioteca Judeţeană Timiş, îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

